Diari Oficial de la Generalitat Valenciana


Sumari del DOGV 8195, del 21-12-2017 (2017/11936)

RESOLUCIÓ de 14 de desembre de 2017, de la directora general d'Infància i Adolescència, per la qual es concedeixen les subvencions dirigides a programes de promoció dels drets de la infància i de participació infantil, per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11796


Data del document
:   14-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 14 de desembre de 2017, de la directora general d'Infància i Adolescència, per la qual es concedeixen les subvencions dirigides a programes de promoció dels drets de la infància i de participació infantil, per a l'exercici 2017. [2017/11969]  
La vicepresidenta del Consell i consellera d'Igualtat i Polítiques Inclusives és competent per a resoldre el present expedient i atorgar subvenció, d'acord amb l'article 160.4.c) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOGV 7464, 12.02.2015).  
D'acord amb el que disposa la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria (DOGV 7736, 08.03.2016), la resolució de la subvenció està delegada en la directora general d'Infància i Adolescència, d'acord amb les competències que actualment té atribuïdes la Direcció General Infància i Adolescència, segons el Decret 5/2017, de 20 de gener, del Consell, pel qual s'aprova el Reglament Orgànic i Funcional de la Vicepresidència i Conselleria d'Igualtat i Polítiques Inclusives (DOGV 7967, 27.01.2017).  
  
El règim jurídic aplicable a la concessió de subvencions públiques es troba regulat en l'esmentada Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en la Llei 38/2003, de 17 de novembre, general de subvencions (BOE 276, 18.11.2003), i en el Reglament de la dita Llei aprovat pel Reial decret 887/2006, de 21 de juliol (BOE 176, 25.07.2006).  
La present subvenció es concedeix a l'empara del que disposa la Resolució de 21 d'agost de 2017, de la Vicepresidència i Conselleria d'Igualtat i Polítiques Inclusives, per la qual es convoquen  programes de promoció dels drets de la infància i de participació infantil, per a l'exercici 2017 (DOGV 8114, 28.08.2017), en relació amb la bases reguladores d'aquestes subvencions aprovades en l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives (DOGV 8092, 26.07.2017), que anomenarem d'ara en avant Ordre 6/2017.  
Segons el que s'hi disposa i de conformitat amb el que estableix la base setena de la convocatòria, resolc:  
  
Primer  
D'acord amb la proposta formulada per la comissió avaluadora de data 4 de desembre de 2017, concedir les subvencions per a la realització de programes de promoció dels drets de la infància i de participació infantil als sol·licitants que figuren en l'annex I i per les quantitats que s'especifiquen, que han obtingut una valoració de la sol·licitud superior a 35 punts, d'acord amb el que estableix l'article 8.2 de l'Ordre 6/2017.  
  
  
Segon  
Autoritzar i disposar a favor de les entitats que figuren en l'annex I i en concepte de subvenció del dit programa, les quantitats que s'especifiquen, amb càrrec a  l'aplicació pressupostària indicada en cada cas.  
  
  
Tercer  
Denegar les sol·licituds presentades pels sol·licitants que figuren en l'annex II, pels motius assenyalats en cada cas.  
  
Quart  
L'import a justificar per les entitats beneficiàries es correspondrà amb el contingut del programa subvencionat, d'acord amb el que establix l'article 16 de l'esmentada Ordre 6/2017.  
  
Cinqué  
D'acord amb l'apartat 10.2 de la Resolució de 21 d'agost de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil, per a l'exercici 2017, la data de justificació de la subvenció és el 22 de desembre de 2017, en dictar-se en una data que fa materialment impossible la justificació abans del terme previst en la resolució.  
  
Així mateix, les despeses que s'hagen produït després del 30 de setembre de 2017 poden justificar-se fins al 31 de gener de 2018.  
  
  
Sisé  
L'entitat subvencionada ha de complir les obligacions assenyalades en l'article 13 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
  
Seté  
La subvenció s'ha de fer efectiva, d'acord amb el que disposa l'article  171.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 8114, 28.08.2017), de la manera següent: un 30 % de l'import de la subvenció s'allibera una vegada concedida i el 70 % restant s'allibera després de l'aportació i comprovació de la documentació justificativa de l'aplicació efectiva i correcta de l'import anticipat inicialment.  
  
  
Huité  
La justificació de les despeses s'ha de fer de conformitat amb allò que disposa l'article 16 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
  
Nové  
Procedirà el reintegrament de les quantitats percebudes o la seua minoració, en els supòsits prevists i en la forma establida en l'article 19 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
  
Desé  
Les posteriors instruccions que desenvolupe la Direcció General d'Infància i Adolescència per a la tramitació de les subvencions han d'arreplegar el contingut de la memòria de desenvolupament del programa subvencionat de l'article 13.2.a de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
La present resolució esgota la via administrativa i de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta es pot interposar potestativament un recurs de reposició davant del mateix òrgan que l'ha dictat, en el termini d'un mes a comptar des de l'endemà de la notificació, o bé pot interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
  
València, 14 de desembre de 2017.- La vicepresidenta del Consell i consellera d'Igualtat i Polítiques Inclusives, p. d. (R 29.02.2016, de la vicepresidenta del Consell i consellera d'Igualtat i Polítiques Inclusives; DOGV 7736), la directora general d'Infància i Adolescència: Rosa J. Moler Mañes.